Stage Dolls - «Into the fire»
Sikkert ubevisst, men Torstein Flakne og co stjeler altså «Elektrisk»-o-o-oingen til Marcus & Martinus og kombinerer det med det beste fra sin egen fortid. 
Sånn sett frir han både til far, mor og barn, og har på alle måter en famileforenende SMS-vinner innen rekkevidde. 
Fremdriften er omtrent som som i gamle dager, og resultatet er uten tvil enkeltlåten med høyest luftgitarpotensiale i MGP siden Wig Wam. 
En spesielt ildnende sak er det ikke. 
Men på alle måter en bilkjørelåt for sjåfører med barneseter og ryggekamera. 
